作者：周紫芝
词牌/韵律：贺新郎

paragraphs: 白首归何晚。
笑一椽、天教负与，楚江南岸。
门外春山晚无数，只有匡庐似染。
但想像、红妆不见。
谁念香山当日事，漫青衫、泪湿人谁管。
歌旧曲，空凄怨。
将军未老身归汉。
算功名、过了唯有，古词尘满。
谁似渊明拚得老，饱看云山万点。
况此老、斜川不远。
终待我他年自，剪黄花、一酹重阳盏。
君为我，休辞劝。